Szex az Antarktisztól a Marsig: miért küldjünk nõt az ûrbe?
A nõk jelenléte csökkenti az összezördülések számát ott, ahol kutatók vagy ûrhajósok hosszabb idõre vannak összezárva. Kiszámíthatatlan azonban, mikor lép fel olyan vonzalom a legénység férfi- és nõtagjai között, ami komolyan befolyásolhatja a küldetés sikerét. Volt már verekedés földi szimuláció során, egy antarktiszi kutatóbázison pedig hatan estek teherbe.
Férfi és nõi ûrhajósok között a szakmain kívül másfajta kapcsolat is létrejöhet. Az eddigi példák alapján emiatt konfliktushelyzetek várhatók az ûrhajósok körében, ha egyszer majd a távoli Mars felé indulnak, vagy hosszabb idõt töltenek el egy ûrállomáson vagy holdbázison. Az ûrhajósok közötti nemi vonzalom jellemzõit és esetleges következményeit tekintjük át a Journal of Cosmology címû folyóirat tematikus számában közölt cikkek alapján.

Egy szélsõséges példa

A szakértõk egyetértenek abban, hogy a nõk is képesek elvégezni egy hosszú expedíción az adott feladatokat. Sõt, egy kisebb csoportban egyetlen hölgytag is jelentõsen csökkenti az összezördüléseket, konstruktívabbá és hatékonyabbá teszi a munkát. Ám kiszámíthatatlan, mikor lép fel vonzalom férfi és nõi ûrhajósok között, ami viszont komolyan befolyásolhatja a küldetés sikerét.

Az ûrhajósok közötti párkapcsolatok szempontjából egy szélsõséges példa volt Lisa Nowak és William Oefelein esete. Lisa Nowak féltékenységbõl megtámadta egyik asztronauta kollegináját, és az ügy a bíróságon végzõdött - bár a kocsijában talált fegyver alapján rosszabb végkifejlet is elképzelhetõ lett volna.

"Türtõztetnem kell majd magam, ha meglátlak. Ösztönbõl tépném le a ruháidat, a földre döntenélek, és pokolian megdolgoználak. Alig várom, hogy kettesben legyünk" - olvashatta tavaly decemberben Oefelein, a Discovery ûrrepülõgép kapitánya e-mailjei között, miközben közel 30 ezer kilométer per órás sebességgel keringett a Föld körül. A feladó az amerikai légierõ 30 éves tisztje, Colleen Shipman volt, akivel nem sokkal a felszállás elõtt kezdett viszonyt.

Csakhogy a levelet nem csak õ olvasta az ûrben. Késõbb ûrhajóstársa és másik szeretõje, Lisa Nowak is átfutotta. Valójában ez a levél vezetett oda, hogy Nowak több mint ezer kilométert autózzon - az idõveszteség csökkentése érdekében pelenkában -, csak azért, hogy bosszút álljon a férfi új barátnõjén. A bíróságon ért véget az ügy, ahol Lisa Nowakot bûnösnek találták, és két lépésben, összesen 25 ezer dolláros óvadék fejében szabadlábra helyezték - büntetést így nem kellett letöltenie.

Verekedés a Mir földi modelljében

A hosszabb ûrbeli küldetések során várható csoportos viselkedés földi viszonyok között is elemezhetõ, például az Antarktiszon lévõ kutatóbázisokon, ahol a szakemberek hónapokon keresztül vannak összezárva. Az itt készült, a kutatócsoportok viselkedését vizsgáló elemzések során kiderült, hogy a szakemberek között gyakran támad vonzalom, a hölgyek részérõl elsõsorban a magasabb beosztású kutatók felé - de a publikált elemzések a személyiségi jogok tiszteletben tartása miatt nem teljes körûek.

Érdekes példa a Mir ûrállomás földi modelljében a csoportos viselkedés vizsgálatára végzett szimuláció egyik eseménye, amikor a kanadai Judith Lapierre miatt két férfi ûrhajós összeverekedett. A 110 napos szimulációs kísérlet a rövid pofozkodás után is folytatódott, de a hölgy ajtajára zár került, és a csoport többi résztvevõje a biztonság kedvéért elrejtette a késeket. Ez, és néhány további példa szemlélteti, hogy a magas szaktudású, a feszültségeket és megterhelõ munkát jól tûrõ, fegyelmezett ûrhajósok esetében is felléphetnek nemek közötti konfliktusok és az ezzel kapcsolatos viták.

Az USA-ban Utah államban található MDRS Mars-szimulációs bázison is elõfordult már a helyszínen kialakuló, futó románc egy legénységen belül. A pár ezt viszonylag diszkréten kezelte, azonban a többieket mégis kínosan érintette és zavarta õket. Mindez egy Mars-expedíció során nemcsak a munka rovására mehet, de konfliktusokat is szülhet. A NASA-nak egyelõre nincs elfogadott direktívája az ûrhajósoknak a küldetések alatti szexuális viselkedésével, az esetleges problémák megelõzésével kapcsolatban.

Az oroszok nem akarnak nõket

A Mars500 kísérlet az eddigi leghosszabb próba lesz az emberes marsutazás részleges szimulálására. Az elnevezés a küldetés tervezett idõtartamából adódik: a mai technikai lehetõségek alapján közel 250 napig tartana az út a vörös bolygóig, ezt követõen 30 napot töltenének a felszínen az asztronauták, majd 240 nap lenne a visszaút. Mindez összesen 520 nap, amelybõl az egyszerûség kedvéért 500 lett a program nevében.

Az idén június 4-én indult moszkvai kísérlet célja, hogy egy emberes Mars-expedíció teljes hosszát teszteljék. A kiválasztott legénység tagjai Kamolov Szuhrob (orosz, 32 éves), Romain Charles (francia, 31), Diego Urbina (olasz-kolumbiai, 27), Wang Yue (kínai, 26), Szityjev Alekszej (orosz, 38), Szmolejevszkij Alexandr (orosz, 33), Mihajul Szinyenyikov (tartalék, orosz, 37). A szimuláció kezdésekor az érdeklõdõk részérõl felmerült a kérdés, miért nincsen hölgy tagja a legénységnek. A kísérletet végrehajtó orosz intézet erre azt a választ adta, hogy bár a jelentkezõk között hölgyek is voltak, a válogatás során a követelmények teljesítésében a férfiak mutatkoztak a legjobbnak. Ugyanakkor olyan véleményt is hallani lehet, amely szerint a munka jelenlegi fázisában a kísérlet végrehajtói nem akarják, hogy esetleg szexuális alapú, illetve ahhoz kapcsolódó érzelmi indíttatású feszültség jelenjen meg a kísérlet során - noha ez nem hivatalos vélemény.

Néhány külföldi szakértõ hangot is adott neheztelésének, miszerint a kísérlet amellett, hogy diszkriminatív, nem eléggé reális. Az eltérõ nemû ûrhajósok között fellépõ interakció természetes része az emberi viselkedésnek - ennek mellõzése pedig csökkenti a kísérlet eredményét, használhatóságát. Továbbá a csak férfiakból álló közösségekben speciális pszichológiai problémák is kialakulhatnak, mint azt egyes katonai csapatok, börtönök, valamint fiúiskolák tapasztalatai mutatják.
szex Mars ûrutazás pszichológia nõk Mars-utazás